Domstolens kendelse (Sjette Afdeling) af 4. juni 2019 – Aldo Supermarkets mod EUIPO
(Sag C-822/18)
»Appel – artikel 181 i Domstolens procesreglement – EU-varemærker – ansøgning om ordmærket ALDI – indsigelsessag – indsigelsen forkastet – betingelser for gengivelse af det ældre varemærke – regel 19 i forordning (EF) nr. 2868/95«
1.      EU-varemærker – bemærkninger fra tredjemand og indsigelse – faktiske omstændigheder, beviser og bemærkninger fremlagt til støtte for indsigelsen – bevis for et ældre registreret varemærkes eksistens, gyldighed og beskyttelsesomfang – formålsfortolkning – et registreringscertifikats karakter af tilstrækkeligt bevis – betingelser
(Kommissionens forordning nr. 2868/95, art. 1, regel 19, stk. 2)
(jf. præmis 5)
2.      Retslig procedure – dommes begrundelse – omfang
(Statutten for Domstolen, art. 36, og art. 53, stk. 1; Rettens procesreglement, art. 81)
(jf. præmis 5)
Konklusion
1)
Appellen forkastes, idet det er åbenbart, at den delvis er uvirksom, delvis er ugrundet.
2)
Aldo Supermarkets bærer sine egne omkostninger.